Börn framleiða minjagripi fyrir Ólympíuleika 2008 Í skýrslu Playfair Alliance sem lögð var fyrir Alþjóða Ólympíunefndina í London nú í dag kemur fram að í fjórum verksmiðjum sem rannsakaðar voru í Kína eru börn frá 12 ára aldri látin vinna við framleiðslu á minjagripum fyrir Ólympíuleikana sem haldnir verða í Peking í ágúst 2008 . Sum börnin þurfa að vinna allt uppí 15 tíma á dag 7 daga vikunnar og þéna aðeins helming löglegra lágmarkslauna í Kína . Í skýrslunni kemur fram að ein af þessum fjórum verksmiðjum hefur ráðið 20 börn yngri en 16 vegna þess að þau eru ódýrari en fullorðnir verkamenn . Aðstoðar forstjóri skipulagsnefndar Peking leikanna , Jiang Xiaoyu segir að nefndin muni taka hart þessu alvarlega máli og geri allt til þess að verja orðspor Ólympíuhreyfingarinnar og Peking leikanna . „ Ólympíunefndin er að rannsaka málið og ef það kemur í ljós að um barnaþrældóm er að ræða er það háalvarlegt . “ sagði Jiang . Alþjóða Ólympíunefndin segir að nefndin sé ekki beint ábyrg fyrir framleiðslunni en að auðvitað væri hún ákveðin í að vera „ ábyrgir , félagslegir leiðtogar Ólympíuhreyfingarinnar . “ „ Það skiptir máli að það allt sé unnið á siðfræðilega réttan hátt “ sagði Giselle Davis talsmaður Alþj . Ólympíunefndarinnar . Í febrúar gerðu Kínverks yfirvöld upptæk um 30.000 falsaða Ólympíu minjagripi sum gerð úr baneitruðum efnum . Kína ver reglulega afstöðu sína í baráttunni við „ sjóræningjastarfsemi “ ( piracy ) og segjast vera land í þróun sem þurfi tíma til að stoppa „ starfsemina “ .